amanoisuno/poetBack huggingface dataset:
江南曲 劉昚虛 
美人何蕩漾，湖上風日長。玉手欲有贈，裴回雙明璫。歌聲隨綠水，怨色起青陽。日暮還家望，雲波橫洞房。
九日送人 劉昚虛 
海上正搖落，客中還別離。同舟去未已，遠送新相知。流水意何極，滿尊徒爾為。從來菊花節，早已醉東籬。
暮秋揚子江寄孟浩然 劉昚虛 
木葉紛紛下，東南日煙霜。林山相晚暮，天海空青蒼。暝色況複久，秋聲亦何長。孤舟兼微月，獨夜仍越鄉。寒笛對京口，故人在襄陽。詠思勞今夕，江漢遙相望。
潯陽陶氏別業 劉昚虛 
陶家習先隱，種柳長江邊。朝夕潯陽郭，白衣來幾年。霽雲明孤嶺，秋水澄寒天。物象自清曠，野情何綿聯。蕭蕭丘中賞，明宰非徒然。願守黍稷稅，歸耕東山田。
登廬山峰頂寺 劉昚虛 
孤峰臨萬象，秋氣何高清。天際南郡出，林端西江明。山門二緇叟，振錫聞幽聲。心照有無界，業懸前後生。雖知真機靜，尚與愛網並。方首金門路，未遑參道情。
尋東溪還湖中作 劉昚虛 
出山更回首，日暮清溪深。東嶺新別處，數猿叫空林。昔游有初跡，此路還獨尋。幽興方在往，歸懷複為今。雲峰勞前意，湖水成遠心。望望已超越，坐鳴舟中琴。
送韓平兼寄郭微 劉昚虛 
上客夜相過，小童能酤酒。即為臨水處，正值歸雁後。前路望鄉山，近家見門柳。到時春未暮，風景自應有。餘憶東州人，經年別來久。殷勤為傳語，日夕念攜手。兼問前寄書，書中複達否。
寄閻防 劉昚虛 
青冥南山口，君與緇錫鄰。深路入古寺，亂花隨暮春。紛紛對寂寞，往往落衣巾。松色空照水，經聲時有人。晚心複南望，山遠情獨親。應以修往業，亦惟立此身。深林度空夜，煙月資清真。莫歎文明日，彌年徒隱淪。
海上詩送薛文學歸海東 劉昚虛 
何處歸且遠，送君東悠悠。滄溟千萬里，日夜一孤舟。曠望絕國所，微茫天際愁。有時近仙境，不定若夢遊。或見青色古，孤山百里秋。前心方杳眇，後路勞夷猶。離別惜吾道，風波敬皇休。春浮花氣遠，思逐海水流。日暮驪歌後，永懷空滄洲。
越中問海客 劉昚虛 
風雨滄洲暮，一帆今始歸。自雲發南海，萬里速如飛。初謂落何處，永將無所依。冥茫漸西見，山色越中微。誰念去時遠，人經此路稀。泊舟悲且泣，使我亦沾衣。浮海焉用說，憶鄉難久違。縱為魯連子，山路有柴扉。
闕題 劉昚虛 
道由白雲盡，春與青溪長。時有落花至，遠隨流水香。閑門向山路，深柳讀書堂。幽映每白日，清輝照衣裳。
寄江滔求孟六遺文 劉昚虛 
南望襄陽路，思君情轉親。偏知漢水廣，應與孟家鄰。在日貪為善，昨來聞更貧。相如有遺草，一為問家人。
積雪為小山 劉昚虛 
飛雪伴春還，春庭曉自閑。虛心應任道，遇賞遂成山。峰小形全秀，岩虛勢莫攀。以幽能皎潔，謂近可迴圈。孤影臨冰鏡，寒光對玉顏。不隨遲日盡，留顧歲華間。
贈喬琳 劉昚虛 
去年上策不見收，今年寄食仍淹留。羨君有酒能共醉，如今七貴方自尊，羨君不過七貴門。丈夫會應有知己，
茙葵花歌 劉昚虛 
昨日一花開，今日一花開；今日花正好，昨日花已老。人生不得長少年，莫惜床頭酤酒錢；請君有錢向酒家，
句 劉昚虛 
歸夢如春水，悠悠繞故鄉。駐馬渡江處，望鄉待歸舟。